CELEX: C2007/129/04
Language: da
Date: 2007-06-09 00:00:00
Title: Sag C-103/07 P: Appel iværksat den 21. februar 2007 af Angel Angelidis til prøvelse af dom afsagt den 5. december 2006 af Retten i Første Instans i sag T-416/03, Angelidis mod Europa-Parlamentet

9.6.2007   
            
            
               DA
            
            
               Den Europæiske Unions Tidende
            
            
               C 129/3
            
         Appel iværksat den 21. februar 2007 af Angel Angelidis til prøvelse af dom afsagt den 5. december 2006 af Retten i Første Instans i sag T-416/03, Angelidis mod Europa-Parlamentet
   (Sag C-103/07 P)
   (2007/C 129/04)
   Processprog: fransk
   Parter
   
      Appellant: Angel Angelidis (ved avocat E. Boigelot)
   
      Den anden part i appelsagen: Europa-Parlamentet
   Appellanten har nedlagt følgende påstande
   
               —
            
            
               Appellen fremmes til realitetsbehandling og appellanten gives medhold, og følgelig:
            
         
               —
            
            
               annulleres den af De Europæiske Fællesskabers Ret i Første Instans afsagte dom af 5. december 2005 i sag T-416/03, Angelidis mod Europa-Parlamentet,
            
         
               —
            
            
               træffer Domstolen afgørelse i sagen og giver appellanten medhold i de i sag T-416/03 nedlagte påstande om:
               
                           —
                        
                        
                           annullation af Europa-Parlamentets generalsekretærs afgørelse af 4. marts 2003, hvorved appellantens bedømmelsesrapport for 2001 endeligt vedtages.
                        
                     
                           —
                        
                        
                           annullation af den nævnte bedømmelsesrapport for 2001.
                        
                     
                           —
                        
                        
                           tilkendelse af erstatning for ikke-økonomisk tab og forringede karrieremuligheder både som følge af de væsentlige uregelmæssigheder i relation til den nævnte bedømmelsesrapport for 2001 og som følge af den stærkt forsinkede udfærdigelse heraf, hvilket var særligt pinefuldt for appellanten. Erstatningen fastsættes efter billighed til 20 000 EUR, idet der tages forbehold for en forhøjelse og/eller nedsættelse af beløbet under sagen.
                        
                     
                           —
                        
                        
                           Europa-Parlamentet tilpligtes at betale sagens omkostninger i medfør af artikel 87, stk. 2, i Rettens Procesreglement.
                        
                     
         Anbringender og væsentligste argumenter
   Med sin appel har appellanten i det væsentlige foreholdt Retten, at den har begået flere retlige fejl ved fortolkningen af artikel 26 og 43 i vedtægten for tjenestemænd i De Europæiske Fællesskaber samt de almindelige gennemførelsesbestemmelser til disse. Disse fejl vedrører nærmere bestemt den udvidende fortolkning, som Retten har anlagt for så vidt angår de begrænsede tilfælde, hvor regelen om, at bedømmelsen og stadfæstelsen af en bedømmelsesrapport skal forestås af to af den bedømte tjenestemands overordnede, kan fraviges, og Rettens vurdering af, at det ikke var nødvendigt at forelægge rapporten for den pågældende tjenestemands tidligere direkte overordnede. Rettens præmisser er på disse to punkter i den appellerede dom behæftet med flere mangler, og Retten har i øvrigt forvansket rækkevidden af flere af de dokumenter, som appellanten har fremlagt for Retten.